# ОБЩИНА ГУРКОВО

**гр. Гурково 6199, обл. Ст. Загора, бул. “Княз Ал. Батенберг” 3**

**тел.: КМЕТ – 04331/ 2260, ГЛ.СЧЕТОВОДИТЕЛ – 04331/ 2084,**

ФАКС 04331/ 2884, e-mail [gurkovo\_obs@abv.bg](mailto:gurkovo_obs@abv.bg)

Изх.№........……..

……….................

ДО

**ОБЩИНСКИ СЪВЕТ**

**ГР. ГУРКОВО**

**ПРЕДЛОЖЕНИЕ**

**от КЪНЧО СТОЯНОВ ПАПАЗОВ – КМЕТ НА ОБЩИНА ГУРКОВО**

**ОТНОСНО**: Съгласие за учредяване право на преминаване през общински имот, представляващ ПИ с идентификатор 18157.90.523 по КККР на гр. Гурково

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

В Община Гурково е постъпило Заявление с вх. № ЕЗ - 230/25.03.2025г. от Минчо \*\*\*\* Минчев, с адрес : гр. Гурково, кв. „Лозенец – север“ № \*\*, собственик на ПИ с идентификатор 18157.90.793 по КККР на гр. Гурково, одобрена със Заповед № РД-18-3/18.01.2010г. на Изпълнителния директор на АГКК е с трайно предназначение на територията : Урбанизирана, с начин на трайно ползване: За друг вид застрояване, с площ 1 087м2, при граници на поземлен имот: ПИ с идентификатори 18157.90.415, 18157.90.511, 18157.90.707, 18157.90.523 и 18157.90.791, съгласно нотариален акт № 187 т.VІ рег.№ 6719 д. № 1187 от 30.12.2005г., издаден от Службата по вписванията Казанлък с искане за учредяване право на преминаване през :

Поземлен имот с идентификатор 18157.90.523 по КККР на гр. Гурково, одобрена със Заповед № РД-18-3/18.01.2010г. на Изпълнителния директор на АГКК е с трайно предназначение на територията : Земеделска, с начин на трайно ползване: Изоставена орна земя, с площ 272м2, при граници на поземлен имот: ПИ с идентификатори 18157.5.643, 18157.90.707, 18157.90.791 и 18157.90.793, собственост – общинска частна, съгласно Акт за частна общинска собственост (АЧОС) № 174, том 6, рег. 2262, н. дело № 1274 от 21.04.2011г. издаден от Служба по вписванията гр. Казанлък.

От приложената скица на ПИ с идентификатор 18157.90.793 по КККР на гр. Гурково, в който има изградена жилищна сграда, собственост на Минчо Недялков Минчев, е видно, че имотът няма достъп до път. Инвестиционното намерение на Възложителя е изграждане на обект: „Еднофамилна жилищна сграда“, за което е необходимо достъп до път.

При евентуално учредяване право на преминаване през общинския имот, ще се влошат условията на ползване на същия, което води до необходимостта да се приложи ал.5 на чл. 192 от ЗУТ, т.е. да се допусне по изключение учредено право на преминаване пред ПИ с идентификатор 18157.90.523, след решение на Общински съвет.

Представена е техническа експертиза, с която се обосновава необходимостта от учредено право на преминаване през ПИ с идентификатор 18157.90.523 и с план – схема е представен графично икономически най-изгодния вариант за това. Засегнатата площ от правото на преминаване е 87.00 кв.м.

Изготвена е актуална пазарна оценка на право на преминаване през ПИ с идентификатор 18157.90.523 по КККР на гр. Гурково за осигуряване достъп до ПИ с идентификатор 18157.90.793 по КККР на гр. Гурково с площ от 87.00 кв.м. и сумата, която следва да бъде заплатена от заявителя в полза на Община Гурково е 420,00 лв. (четиристотин и двадесет лева) без ДДС. Оценката е изготвена от инж.Стоянка \*\*\*\*\* Николова, притежаваща Сертификат № 100100230 от 14.12.2009г. за оценка на недвижими имоти, издаден от Камарата на независимите оценители в България и инж. Надка \*\*\*\*\* Пиперова, притежаваща Сертификат рег.№ 810100321 от 16.08.2011г. за оценка на земеделски земи и трайни насаждения, издаден от Камарата на независимите оценители в България.

Във връзка с гореизложеното на основание чл.21, ал.1, т.8 от Закона за местното самоуправление и местната администрация, чл. 192, ал.3 и ал.5 от Закона за устройство на територията, предлагам Общински съвет Гурково да приеме следното

**Р Е Ш Е Н И Е:**

І. Дава съгласие за учредяване право на преминаване през ПИ с идентификатор 18157.90.523 по КККР на гр. Гурково, общинска собственост за обслужване на ПИ с идентификатор 18157.90.793 по КККР на гр. Гурково. Учреденото право на преминаване е с квадратура 87 кв.м. съгласно приложената план – схема.

ІІ. Оправомощава Кмета на Община Гурково да проведе процедура предвидена в чл. 192 ал.3 от ЗУТ за учредяване право на преминаване през общински имот ПИ с идентификатор 18157.90.523 по КККР на гр. Гурково, след заплащане на сумата от 420,00 лв. /четиристотин и двадесет/ лева без ДДС.

Приложение :

1. Заявление № ЕЗ – 230 от 25.03.2025г.

2. Акт за частна общинска собственост № 49 от 21.04.2011г.

3. Нотариален акт № 187 т.VІ рег.№ 6719 д. № 1187 от 30.12.2005г. за продажба на недвижим имот

4. Експертна оценка на лицензиран оценител

5. План - схема

**ВНОСИТЕЛ:**

**КЪНЧО СТОЯНОВ ПАПАЗОВ**

**КМЕТ НА ОБЩИНА ГУРКОВО**

Съгласувал :

/адв.Таня Димитрова/